УВЕДОМЛЕНИЕ ЗА ОТКРИВАНЕ НА ПРОИЗВОДСТВО ЗА ИЗДАВАНЕ НА ОБЩ АДМИНИСТРАТИВЕН АКТ ЗА НАМАЛЯВАНЕ НА ЦЕНИТЕ ЗА НАЕМАНЕ НА ОБЕКТИ ОБЩИНСКА СОБСТВЕНОСТ, В КОИТО СЕ ПРОВЕЖДАТ КУЛТУРНИ СЪБИТИЯ
На основание чл. 66, ал. 1 и 2 от Административнопроцесуалния кодекс откривам производство по издаване на общ административен акт за намаляване на цените за наемане на обекти общинска собственост, в които се провеждат културни събития. Съображения за издаване на акта: с решение по т.14 от Протокол №13/29.09.2020 г. Общински съвет – Бургас за периода на обявената извънредна епидемична обстановка намали пропорционално цените за наемане на обектите общинска собственост, в които се провеждат културни, спортни и други събития, съразмерно с действащите Заповеди на Министъра на здравеопазването ограничения за заетост на местата, отнесени към общия капацитет на помещението или съоръжението. С влизане в сила на Заповед № РД-01-856/19.10.2021 г. на Министъра на здравеопазването горепосоченото решение на Общински съвет - Бургас е неприложимо.
[bookmark: _GoBack]Форма на участие на заинтересованите лица в производството по чл. 66, ал. 1 и ал. 2, предложение последно от АПК: Заинтересованите лица и организации могат да участват в производството по издаване на акта, на основание чл. 69, ал. 1, т. 1 от АПК, чрез представяне на писмени предложения и възражения, които могат да депозират в деловодството на Общински съвет - Бургас, в сградата на Община Бургас на ул. „Александровска“ № 26 или на следния e-mail адрес: s.turmanova@burgas.bg в едномесечен срок, считан от датата на оповестяване на уведомлението. 
Настоящото уведомление да се оповести на интернет-страницата на Общински съвет – Бургас и Община Бургас на основание чл. 66, ал. 1, предложение последно от АПК. 
Заинтересованите лица и организации имат право на достъп до цялата информация, съдържаща се в преписката по издаване на общия административен акт, която могат да получат в стая № 108 (на първия етаж) в сградата на ул. „Александровска“ № 26. 

ПРОЕКТ НА РЕШЕНИЕ 
ЗА
НАМАЛЯВАНЕ ЦЕНИТЕ ЗА НАЕМАНЕ НА ОБЕКТИ ОБЩИНСКА СОБСТВЕНОСТ, В КОИТО СЕ ПРОВЕЖДАТ КУЛТУРНИ СЪБИТИЯ
1. За срок до отмяната на обявената извънредна епидемична обстановка намалява цените за наемане на обектите общинска собственост, в които се провеждат културни събития, за физически и юридически лица – наематели или ползватели, които са ограничили дейността си в имота вследствие на мерките и ограниченията, наложени по време на извънредната епидемична обстановка. Намалението е реципрочно на броя продадените билети, отнесени към общия капацитет на помещението, но не по-малко от 70% от цената на наема.
2. Обстоятелствата по т. 1 се установяват чрез предоставянето на съотносими документи, удостоверяващи броя на продадените билети. 
